aristoteles-et-corpus-aristotelicum.topica 5.3
Ἔπειτ᾿ ἀνασκευάζοντα μὲν εἰ αὐτῷ προσκέχρηται οὗ τὸ ἴδιον ἀποδίδωσιν , ἢ τῶν αὐτοῦ τινί · οὐ γὰρ ἔσται καλῶς κείμενον τὸ ἴδιον . Τοῦ γὰρ μαθεῖν χάριν ἀποδίδοται τὸ ἴδιον · αὐτὸ μὲν οὖν αὑτῷ ὁμοίως ἄγνωστόν ἐστι , τὸ δέ τι τῶν αὐτοῦ ὕστερον · οὔκουν ἐστὶ γνωριμώτερον . Ὥστ᾿ οὐ γίνεται διὰ τούτων μᾶλλόν τι μαθεῖν . Οἷον ἐπεὶ ὁ εἴπας ζῴου ἴδιον οὐσίαν ἧς εἶδός ἐστιν ἄνθρωπος τινὶ προσκέχρηται τῶν τούτου , οὐκ ἂν εἴη καλῶς κείμενον τὸ ἴδιον . Κατασκευάζοντα δὲ εἰ μήτε αὐτῷ μήτε τῶν αὐτοῦ μηδενὶ χρῆται . Ἔσται γὰρ καλῶς κατὰ τοῦτο κείμενον τὸ ἴδιον . Οἷον ἐπεὶ ὁ θεὶς ζῴου ἴδιον τὸ ἐκ ψυχῆς καὶ σώματος συγκείμενον οὔτε αὐτῷ οὔτε τῶν αὐτοῦ οὐδενὶ προσκέχρηται , εἴη ἂν καλῶς κατὰ τοῦτο ἀποδεδομένον τὸ τοῦ ζῴου ἴδιον . Τὸν αὐτὸν δὲ τρόπον καὶ ἐπὶ τῶν ἄλλων σκεπτέον ἐστὶ τῶν μὴ ποιούντων ἢ ποιούντων γνωριμώτερον , ἀνασκευάζοντα μὲν εἴ τινι προσκέχρηται ἢ ἀντικειμένῳ ἢ ὅλως ἅμα τῇ φύσει ἢ ὑστέρῳ τινί · οὐ γὰρ ἔσται καλῶς κείμενον τὸ ἴδιον . Τὸ μὲν γὰρ ἀντικείμενον ἅμα τῇ φύσει , τὸ δ᾿ ἅμα τῇ φύσει καὶ τὸ ὕστερον οὐ ποιεῖ γνωριμώτερον . Οἷον ἐπεὶ ὁ εἴπας ἀγαθοῦ ἴδιον ὃ κακῷ μάλιστ᾿ ἀντίκειται , τῷ ἀντικειμένῳ προσκέχρηται τοῦ ἀγαθοῦ , οὐκ ἂν εἴη τοῦ ἀγαθοῦ καλῶς ἀποδεδομένον τὸ ἴδιον . Κατασκευάζοντα δὲ εἰ μηδενὶ προσκέχρηται μήτ᾿ ἀντικειμένῳ μήτε ὅλως ἅμα τῇ φύσει μήθ᾿ ὑστέρῳ · ἔσται γὰρ κατὰ τοῦτο καλῶς ἀποδεδομένον τὸ ἴδιον . Οἷον ἐπεὶ ὁ θεὶς ἐπιστήμης ἴδιον ὑπόληψιν τὴν πιστοτάτην οὐδενὶ προσκέχρηται οὔτ᾿ ἀντικειμένῳ οὔθ᾿ ἅμα τῇ φύσει οὔθ᾿ ὑστέρῳ , εἴη ἂν κατὰ τοῦτο καλῶς κείμενον τὸ τῆς ἐπιστήμης ἴδιον . Ἔπειτ᾿ ἀνασκευάζοντα μὲν εἰ τὸ μὴ ἀεὶ παρεπόμενον ἴδιον ἀποδέδωκεν , ἀλλὰ τοῦτο ὃ γίνεταί ποτε μὴ ἴδιον · οὐ γὰρ ἔσται καλῶς εἰρημένον τὸ ἴδιον . Οὔτε γὰρ ἐφ᾿ ᾧ καταλαμβάνομεν ὑπάρχον αὐτό ; κατὰ τούτου καὶ τοὔνομα ἐξ ἀνάγκης ἀληθεύεται · οὔτ᾿ ἐφ᾿ ᾧ καταλαμβάνεται μὴ ὑπάρχον , κατὰ τούτου ἐξ ἀνάγκης οὐ ῥηθήσεται τοὔνομα . Ἔτι δὲ πρὸς τούτοις οὐδ᾿ ὅτε ἀποδέδωκε τὸ ἴδιον , ἔσται φανερὸν εἰ ὑπάρχει , εἴπερ τοιοῦτόν ἐστιν οἷον ἀπολείπειν . Οὔκουν ἔσται σαφὲς τὸ ἴδιον . Οἷον ἐπεὶ ὁ θεὶς ζῴου ἴδιον τὸ κινεῖσθαί ποτε καὶ ἑστάναι τοιοῦτον ἀποδέδωκε τὸ ἴδιον ὃ οὐ γίνεταί ποτε ἴδιον , οὐκ ἂν εἴη καλῶς κείμενον τὸ ἴδιον . Κατασκευάζοντα δὲ εἰ τὸ ἐξ ἀνάγκης ἀεὶ ὂν ἴδιον ἀποδέδωκεν · ἔσται γὰρ καλῶς κείμενον τὸ ἴδιον κατὰ τοῦτο . Οἷον ἐπεὶ ὁ θεὶς ἀρετῆς ἴδιον ὃ τὸν ἔχοντα ποιεῖ σπουδαῖον τὸ ἀεὶ παρεπόμενον ἴδιον ἀποδέδωκεν , εἴη ἂν κατὰ τοῦτο καλῶς ἀποδεδομένον τὸ τῆς ἀρετῆς ἴδιον . Ἔπειτ᾿ ἀνασκευάζοντα μὲν εἰ τὸ νῦν ἴδιον ἀποδιδοὺς μὴ διωρίσατο ὅτι τὸ νῦν ἴδιον ἀποδίδωσιν · οὐ γὰρ ἔσται καλῶς κείμενον τὸ ἴδιον . Πρῶτον μὲν γὰρ τὸ παρὰ τὸ ἔθος γινόμενον ἅπαν διορισμοῦ προσδεῖται · εἰώθασι δ᾿ ὡς ἐπὶ τὸ πολὺ πάντες τὸ ἀεὶ παρακολουθοῦν ἴδιον ἀποδιδόναι . Δεύτερον δὲ ἄδηλός ἐστιν ὁ μὴ διορισάμενος εἰ τὸ νῦν ἴδιον ἐβούλετο θεῖναι · οὔκουν δοτέον ἐστὶν ἐπιτιμήσεως σκῆψιν . Οἷον ἐπεὶ ὁ θέμενος τοῦ τινὸς ἀνθρώπου ἴδιον τὸ καθῆσθαι μετά τινος τὸ νῦν ἴδιον τίθησιν , οὐκ ἂν εἴη καλῶς τὸ ἴδιον ἀποδεδωκώς , εἴπερ μὴ διορισάμενος εἶπεν . Κατασκευάζοντα δ᾿ εἰ τὸ νῦν ἴδιον ἀποδιδοὺς διορισάμενος ἔθηκεν ὅτι τὸ νῦν ἴδιον τίθησιν · ἔσται γὰρ καλῶς κείμενον κατὰ τοῦτο τὸ ἴδιον . Οἷον ἐπεὶ ὁ εἴπας τοῦ τινὸς ἀνθρώπου ἴδιον τὸ περιπατεῖν νῦν διαστειλάμενος ἔθηκε τοῦτο , καλῶς ἂν εἴη κείμενον τὸ ἴδιον . Ἔπειτ᾿ ἀνασκευάζοντα μὲν εἰ τοιοῦτο ἀποδέδωκε τὸ ἴδιον , ὃ φανερὸν μή ἐστιν ἄλλως ὑπάρχον ἢ αἰσθήσει · οὐ γὰρ ἔσται καλῶς κείμενον τὸ ἴδιον . Ἅπαν γὰρ τὸ αἰσθητὸν ἔξω γινόμενον τῆς αἰσθήσεως ἄδηλον γίνεται · ἀφανὲς γάρ ἐστιν εἰ ἔτι ὑπάρχει , διὰ τὸ τῇ αἰσθήσει μόνον γνωρίζεσθαι . Ἔσται δ᾿ ἀληθὲς τοῦτο ἐπὶ τῶν μὴ ἐξ ἀνάγκης ἀεὶ παρακολουθούντων . Οἷον ἐπεὶ ὁ θέμενος ἡλίου ἴδιον ἄστρον φερόμενον ὑπὲρ γῆς τὸ λαμπρότατον τοιούτῳ κέχρηται ἐν τῷ ἰδίῳ τῷ ὑπὲρ γῆς φέρεσθαι , ὃ τῇ αἰσθήσει γνωρίζεται , οὐκ ἂν εἴη καλῶς τὸ τοῦ ἡλίου ἀποδεδομένον ἴδιον · ἄδηλον γὰρ ἔσται , ὅταν δύῃ ὁ ἥλιος , εἰ φέρεται ὑπὲρ γῆς , διὰ τὸ τὴν αἴσθησιν τότε ἀπολείπειν ἡμᾶς . Κατασκευάζοντα δ᾿ εἰ τοιοῦτον ἀποδέδωκε τὸ ἴδιον , ὃ μὴ τῇ αἰσθήσει φανερόν ἐστιν ἢ ὃ αἰσθητὸν ὂν ἐξ ἀνάγκης ὑπάρχον δῆλόν ἐστιν · ἔσται γὰρ κατὰ τοῦτο καλῶς κείμενον τὸ ἴδιον . Οἷον ἐπεὶ ὁ θέμενος ἐπιφανείας ἴδιον ὃ πρῶτον κέχρωσται αἰσθητῷ μέν τινι προσκέχρηται τῷ κεχρῶσθαι , τοιούτῳ δ᾿ ὃ φανερόν ἐστιν ὑπάρχον ἀεί , εἴη ἂν κατὰ τοῦτο καλῶς ἀποδεδομένον τὸ τῆς ἐπιφανείας ἴδιον . Ἔπειτ᾿ ἀνασκευάζοντα μὲν εἰ τὸν ὅρον ὡς ἴδιον ἀποδέδωκεν · οὐ γὰρ ἔσται καλῶς κείμενον τὸ ἴδιον . οὐ γὰρ δεῖ δηλοῦν τὸ τί ἦν εἶναι τὸ ἴδιον . Οἷον ἐπεὶ ὁ εἴπας ἀνθρώπου ἴδιον ζῷον πεζὸν δίπουν τὸ τί ἦν εἶναι σημαῖνον ἀποδέδωκε τοῦ ἀνθρώπου ἴδιον , οὐκ ἂν εἴη τὸ τοῦ ἀνθρώπου ἴδιον καλῶς ἀποδεδομένον . Κατασκευάζοντα δὲ εἰ ἀντικατηγορούμενον μὲν ἀποδέδωκε τὸ ἴδιον , μὴ τὸ τί ἦν εἶναι δὲ δηλοῦν . Ἔσται γὰρ κατὰ τοῦτο καλῶς ἀποδεδομένον τὸ ἴδιον . Οἷον ἐπεὶ ὁ θεὶς ἀνθρώπου ἴδιον ζῷον ἥμερον φύσει ἀντικατηγορούμενον μὲν ἀποδέδωκε τὸ ἴδιον , οὐ τὸ τί ἦν εἶναι δὲ δηλοῦν , εἴη ἂν κατὰ τοῦτο καλῶς ἀποδεδομένον τὸ ἴδιον τοῦ ἀνθρώπου . Ἔπειτ᾿ ἀνασκευάζοντα μὲν εἰ μὴ εἰς τὸ τί ἐστιν ὁ θεὶς ἀποδέδωκε τὸ ἴδιον . Δεῖ γὰρ τῶν ἰδίων , καθάπερ καὶ τῶν ὅρων , τὸ πρῶτον ἀποδίδοσθαι γένος , ἔπειθ᾿ οὕτως ἤδη προσάπτεσθαι τὰ λοιπά , καὶ χωρίζειν . Ὥστε τὸ μὴ τοῦτον τὸν τρόπον κείμενον ἴδιον οὐκ ἂν εἴη καλῶς ἀποδεδομένον . Οἷον ἐπεὶ ὁ εἴπας ζῴου ἴδιον τὸ ψυχὴν ἔχειν οὐκ ἔθηκεν εἰς τὸ τί ἐστι τὸ ζῷον , οὐκ ἂν εἴη καλῶς κείμενον τὸ τοῦ ζῴου ἴδιον . Κατασκευάζοντα δὲ εἴ τις εἰς τὸ τί ἐστι θεὶς οὗ τὸ ἴδιον ἀποδίδωσι , τὰ λοιπὰ προσάπτει · ἔσται γὰρ κατὰ τοῦτο καλῶς ἀποδεδομένον τὸ ἴδιον . Οἷον ἐπεὶ ὁ θεὶς ἀνθρώπου ἴδιον ζῷον ἐπιστήμης δεκτικὸν εἰς τὸ τί ἐστι θεὶς ἀπέδωκε τὸ ἴδιον , εἴη ἂν κατὰ τοῦτο καλῶς κείμενον τὸ ἴδιον τοῦ ἀνθρώπου .
Lemmas: ἔπειτα ἀνασκευάζω μέν εἰ αὐτός προσχράω ὅς ὁ ἴδιος ἀποδίδωμι , ἤ ὁ αὐτός τις · οὐ γάρ εἰμί καλός κεῖμαι ὁ ἴδιος . ὁ γάρ μανθάνω χάριν ἀποδίδωμι ὁ ἴδιος · αὐτός μέν οὖν ἑαυτοῦ ὅμοιος ἄγνωστος εἰμί , ὁ δέ τις ὁ αὐτός ὕστερον · οὔκουν εἰμί γνώριμος . ὥστε οὐ γίγνομαι διά οὗτος μάλα τις μανθάνω . οἷον ἐπεί ὁ λέγω ζῷον ἴδιος οὐσία ὅς εἶδος εἰμί ἄνθρωπος τις προσχράω ὁ οὗτος , οὐ ἄν εἰμί καλός κεῖμαι ὁ ἴδιος . κατασκευάζω δέ εἰ μήτε αὐτός μήτε ὁ αὐτός μηδείς χράω . εἰμί γάρ καλός κατά οὗτος κεῖμαι ὁ ἴδιος . οἷον ἐπεί ὁ τίθημι ζῷον ἴδιος ὁ ἐκ ψυχή καί σῶμα σύγκειμαι οὔτε αὐτός οὔτε ὁ αὐτός οὐδείς προσχράω , εἰμί ἄν καλός κατά οὗτος ἀποδίδωμι ὁ ὁ ζῷον ἴδιος . ὁ αὐτός δέ τρόπος καί ἐπί ὁ ἄλλος σκοπέω εἰμί ὁ μή ποιέω ἤ ποιέω γνώριμος , ἀνασκευάζω μέν εἰ τις προσχράω ἤ ἀντίκειμαι ἤ ὅλος ἅμα ὁ φύσις ἤ ὕστερος τις · οὐ γάρ εἰμί καλός κεῖμαι ὁ ἴδιος . ὁ μέν γάρ ἀντίκειμαι ἅμα ὁ φύσις , ὁ δέ ἅμα ὁ φύσις καί ὁ ὕστερον οὐ ποιέω γνώριμος . οἷον ἐπεί ὁ λέγω ἀγαθός ἴδιος ὅς κακός μάλα ἀντίκειμαι , ὁ ἀντίκειμαι προσχράω ὁ ἀγαθός , οὐ ἄν εἰμί ὁ ἀγαθός καλός ἀποδίδωμι ὁ ἴδιος . κατασκευάζω δέ εἰ μηδείς προσχράω μήτε ἀντίκειμαι μήτε ὅλος ἅμα ὁ φύσις μήτε ὕστερος · εἰμί γάρ κατά οὗτος καλός ἀποδίδωμι ὁ ἴδιος . οἷον ἐπεί ὁ τίθημι ἐπιστήμη ἴδιος ὑπόληψις ὁ πιστός οὐδείς προσχράω οὔτε ἀντίκειμαι οὔτε ἅμα ὁ φύσις οὔτε ὕστερος , εἰμί ἄν κατά οὗτος καλός κεῖμαι ὁ ὁ ἐπιστήμη ἴδιος . ἔπειτα ἀνασκευάζω μέν εἰ ὁ μή ἀεί παρέπομαι ἴδιος ἀποδίδωμι , ἀλλά οὗτος ὅς γίγνομαι ποτέ μή ἴδιος · οὐ γάρ εἰμί καλός λέγω ὁ ἴδιος . οὔτε γάρ ἐπί ὅς καταλαμβάνω ὑπάρχω αὐτός ; κατά οὗτος καί ὄνομα ἐκ ἀνάγκη ἀληθεύω · οὔτε ἐπί ὅς καταλαμβάνω μή ὑπάρχω , κατά οὗτος ἐκ ἀνάγκη οὐ λέγω ὄνομα . ἔτι δέ πρός οὗτος οὐδέ ὅτε ἀποδίδωμι ὁ ἴδιος , εἰμί φανερός εἰ ὑπάρχω , εἴπερ τοιοῦτος εἰμί οἷος ἀπολείπω . οὔκουν εἰμί σαφής ὁ ἴδιος . οἷον ἐπεί ὁ τίθημι ζῷον ἴδιος ὁ κινέω ποτέ καί ἵστημι τοιοῦτος ἀποδίδωμι ὁ ἴδιος ὅς οὐ γίγνομαι ποτέ ἴδιος , οὐ ἄν εἰμί καλός κεῖμαι ὁ ἴδιος . κατασκευάζω δέ εἰ ὁ ἐκ ἀνάγκη ἀεί εἰμί ἴδιος ἀποδίδωμι · εἰμί γάρ καλός κεῖμαι ὁ ἴδιος κατά οὗτος . οἷον ἐπεί ὁ τίθημι ἀρετή ἴδιος ὅς ὁ ἔχω ποιέω σπουδαῖος ὁ ἀεί παρέπομαι ἴδιος ἀποδίδωμι , εἰμί ἄν κατά οὗτος καλός ἀποδίδωμι ὁ ὁ ἀρετή ἴδιος . ἔπειτα ἀνασκευάζω μέν εἰ ὁ νῦν ἴδιος ἀποδίδωμι μή διορίζω ὅτι ὁ νῦν ἴδιος ἀποδίδωμι · οὐ γάρ εἰμί καλός κεῖμαι ὁ ἴδιος . πρῶτος μέν γάρ ὁ παρά ὁ ἔθος γίγνομαι ἅπας διορισμός προσδέω · εἴωθα δέ ὡς ἐπί ὁ πολύς πᾶς ὁ ἀεί παρακολουθέω ἴδιος ἀποδίδωμι . δεύτερος δέ ἄδηλος εἰμί ὁ μή διορίζω εἰ ὁ νῦν ἴδιος βούλομαι τίθημι · οὔκουν δίδωμι εἰμί ἐπιτίμησις σκῆψις . οἷον ἐπεί ὁ τίθημι ὁ τις ἄνθρωπος ἴδιος ὁ κάθημαι μετά τις ὁ νῦν ἴδιος τίθημι , οὐ ἄν εἰμί καλός ὁ ἴδιος ἀποδίδωμι , εἴπερ μή διορίζω λέγω . κατασκευάζω δέ εἰ ὁ νῦν ἴδιος ἀποδίδωμι διορίζω τίθημι ὅτι ὁ νῦν ἴδιος τίθημι · εἰμί γάρ καλός κεῖμαι κατά οὗτος ὁ ἴδιος . οἷον ἐπεί ὁ λέγω ὁ τις ἄνθρωπος ἴδιος ὁ περιπατέω νῦν διαστέλλω τίθημι οὗτος , καλός ἄν εἰμί κεῖμαι ὁ ἴδιος . ἔπειτα ἀνασκευάζω μέν εἰ τοιοῦτος ἀποδίδωμι ὁ ἴδιος , ὅς φανερός μή εἰμί ἄλλος ὑπάρχω ἤ αἴσθησις · οὐ γάρ εἰμί καλός κεῖμαι ὁ ἴδιος . ἅπας γάρ ὁ αἰσθητός ἔξω γίγνομαι ὁ αἴσθησις ἄδηλος γίγνομαι · ἀφανής γάρ εἰμί εἰ ἔτι ὑπάρχω , διά ὁ ὁ αἴσθησις μόνος γνωρίζω . εἰμί δέ ἀληθής οὗτος ἐπί ὁ μή ἐκ ἀνάγκη ἀεί παρακολουθέω . οἷον ἐπεί ὁ τίθημι ἥλιος ἴδιος ἄστρον φέρω ὑπέρ γῆ ὁ λαμπρός τοιοῦτος χράω ἐν ὁ ἴδιος ὁ ὑπέρ γῆ φέρω , ὅς ὁ αἴσθησις γνωρίζω , οὐ ἄν εἰμί καλός ὁ ὁ ἥλιος ἀποδίδωμι ἴδιος · ἄδηλος γάρ εἰμί , ὅταν δύω ὁ ἥλιος , εἰ φέρω ὑπέρ γῆ , διά ὁ ὁ αἴσθησις τότε ἀπολείπω ἐγώ . κατασκευάζω δέ εἰ τοιοῦτος ἀποδίδωμι ὁ ἴδιος , ὅς μή ὁ αἴσθησις φανερός εἰμί ἤ ὅς αἰσθητός εἰμί ἐκ ἀνάγκη ὑπάρχω δῆλος εἰμί · εἰμί γάρ κατά οὗτος καλός κεῖμαι ὁ ἴδιος . οἷον ἐπεί ὁ τίθημι ἐπιφάνεια ἴδιος ὅς πρῶτος χρώζω αἰσθητός μέν τις προσχράω ὁ χρώζω , τοιοῦτος δέ ὅς φανερός εἰμί ὑπάρχω ἀεί , εἰμί ἄν κατά οὗτος καλός ἀποδίδωμι ὁ ὁ ἐπιφάνεια ἴδιος . ἔπειτα ἀνασκευάζω μέν εἰ ὁ ὅρος ὡς ἴδιος ἀποδίδωμι · οὐ γάρ εἰμί καλός κεῖμαι ὁ ἴδιος . οὐ γάρ δέω δηλόω ὁ τίς εἰμί εἰμί ὁ ἴδιος . οἷον ἐπεί ὁ λέγω ἄνθρωπος ἴδιος ζῷον πεζός δίπους ὁ τίς εἰμί εἰμί σημαίνω ἀποδίδωμι ὁ ἄνθρωπος ἴδιος , οὐ ἄν εἰμί ὁ ὁ ἄνθρωπος ἴδιος καλός ἀποδίδωμι . κατασκευάζω δέ εἰ ἀντικατηγορέω μέν ἀποδίδωμι ὁ ἴδιος , μή ὁ τίς εἰμί εἰμί δέ δηλόω . εἰμί γάρ κατά οὗτος καλός ἀποδίδωμι ὁ ἴδιος . οἷον ἐπεί ὁ τίθημι ἄνθρωπος ἴδιος ζῷον ἥμερος φύσις ἀντικατηγορέω μέν ἀποδίδωμι ὁ ἴδιος , οὐ ὁ τίς εἰμί εἰμί δέ δηλόω , εἰμί ἄν κατά οὗτος καλός ἀποδίδωμι ὁ ἴδιος ὁ ἄνθρωπος . ἔπειτα ἀνασκευάζω μέν εἰ μή εἰς ὁ τίς εἰμί ὁ τίθημι ἀποδίδωμι ὁ ἴδιος . δέω γάρ ὁ ἴδιος , καθά καί ὁ ὅρος , ὁ πρῶτος ἀποδίδωμι γένος , ἔπειτα οὕτως ἤδη προσάπτω ὁ λοιπός , καί χωρίζω . ὥστε ὁ μή οὗτος ὁ τρόπος κεῖμαι ἴδιος οὐ ἄν εἰμί καλός ἀποδίδωμι . οἷον ἐπεί ὁ λέγω ζῷον ἴδιος ὁ ψυχή ἔχω οὐ τίθημι εἰς ὁ τίς εἰμί ὁ ζῷον , οὐ ἄν εἰμί καλός κεῖμαι ὁ ὁ ζῷον ἴδιος . κατασκευάζω δέ εἰ τις εἰς ὁ τίς εἰμί τίθημι ὅς ὁ ἴδιος ἀποδίδωμι , ὁ λοιπός προσάπτω · εἰμί γάρ κατά οὗτος καλός ἀποδίδωμι ὁ ἴδιος . οἷον ἐπεί ὁ τίθημι ἄνθρωπος ἴδιος ζῷον ἐπιστήμη δεκτικός εἰς ὁ τίς εἰμί τίθημι ἀποδίδωμι ὁ ἴδιος , εἰμί ἄν κατά οὗτος καλός κεῖμαι ὁ ἴδιος ὁ ἄνθρωπος .